আটকে পড়েছে শত শত যাত্রী ও পণ্যবাহী যানবাহন। দুটি সেতুতে টোল আদায়ে বিলম্ব এবং গোমতী সেতুতে ওজন নিয়ন্ত্রণের নামে যানবাহন পরিমাপে অতিরিক্ত অর্থ আদায়সহ চালকদের হয়রানির কারণে ঢাকাগামী অংশে দীর্ঘ যানজটের সৃষ্টি হচ্ছে। তাই কুমিল্লা থেকে ঢাকার ২ ঘণ্টার যাতায়াতে সময় যাচ্ছে ৯-১০ ঘণ্টা। তবে হাইওয়ে ও থানা পুলিশের দাবি ঢাকা নগরীতে দিনের বেলায় পণ্যবাহী যানবাহন প্রবেশ নিয়ন্ত্রণ করায় রাতের বেলায় পণ্যবাহী যানবাহনের চাপ আরও বেড়ে গিয়েছে। তাই রাতে যানজট পরিস্থিতি স্বাভাবিক হওয়ার সম্ভাবনা ক্ষীণ।